Source: https://viszkisdoboz.blog.hu/2012/12/01/91_birosagi_pingpong?token=33e1f98f1a645e29ef855a4474179d54
Timestamp: 2018-12-12 13:22:07+00:00

Document:
91. Bírósági pingpong - Viszkisdoboz
92. Ügyészség: nincs bűncselekmény
90. Lex Fapál
91. Bírósági pingpong
2012.12.01. 12:25 Viszkisdoboz
Úgy tűnik a jobboldali médiumok által hírhedtté tett „lakásügyet” elbírálásra sem a polgári bíróság, sem a katonai bíróság nem kívánja magáénak vallani. A viszkisdobozos ügyben sem volt egyszerű feladat a bírósági eljárás megkezdése. Abban az ügyben a főváros helyett először Győrbe került az elbírálás joga, majd a bírósági ülnök hiánya miatt aztán Kaposvárott kötött ki. A viszkisdobozos ügyben eljáró bíróság kijelölése időbeli veszteséget, a kaposvári tárgyalások pedig – a vádnak, a védelemnek egyaránt - extra költségeket okoztak.
A „lakásügyben” a Központi Nyomozó Főügyészség Juhász Ferenc volt honvédelmi miniszter ellen, mint tettes, ellenem, mint felbujtó emelt vádat 2012. július 13. napján a Pesti Központi Kerületi Bíróságon. A polgári bíróság – a szolgálati lakásom kiutalásakor fennállt szolgálati viszonyom alapján - megállapította hatáskörének hiányát, és az ügyet áttette a Fővárosi Törvényszék Katonai Tanácsához. Az áttételt elrendelő végzés ellen sem a vádlottak, sem védők, sem az ügyészség nem fellebbezett, így az jogerőre emelkedett.
A katonai bíróság azonban nem idézést kézbesített, hanem végzésében szintén megállapította hatáskörének hiányát, és az eljáró bíróság kijelölése végett a Fővárosi Ítélőtábla Katonai Tanácsát kereste meg.
A Katonai Tanács szerint az ügyészség vádiratának az a része, amely szolgálati lakásom kiutalására vonatkozik az „ügy előzményei” közé tartozik. Az „előzményi adatok” idején szolgálati jogviszonyban álltam, így 2006. március 30. napjáig a katonai büntetőeljárás hatálya alá tartoztam.
A katonai bíróság arra a következtetésre jutott, hogy 2006. május 10. napján nyugállományú katonaként kezdeményeztem a szolgálat lakás elidegenítését, ekkor már nem terjedt ki rám a katonai büntetőeljárás hatálya. A katonai bíróság álláspontja szerint 2006. május 10-ét megelőző időszakban bűncselekmény nem történt, nem történhetett, semmilyen vagyoni hátrány nem következett be, ezért megállapította hatáskörének hiányát.
A végső szót a polgári és a katonai bíróság hatásköri vitájában a másodfokon eljáró Fővárosi Ítélőtábla Katonai tanácsa mondja ki.
270. Szervusz, drágám, irány a börtön!
269. Délelőtt honvéd orvos, délután igazságügyi szakértő
https://viszkisdoboz.blog.hu/api/trackback/id/tr924941253
Stradlin 2012.12.15. 01:10:27
belfold.ma.hu/tart/cikk/a/0/14616/1/belfold/Juhasz_Ferenc_villafelujitasat_vizsgalja_Szekeres
Miből van Juhásznak több száz milliós villája? Ebben a kenőpénzes dologban valószínű tényleg nem érintett, de attól még nem egy bűntelen ember. Nem értek egyet a blog írójával. Nincs jó és rossz oldal, mindegyik pártban vannak korrupt emberek. Semmi különbség nincs a Pintér-Simicska-Orbán trió és mondjuk a Puch-Szekeres-Draskovics trió között.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság